[{"text_idx": "#000001", "text": "Neljapa\u0308eval, 1. augustil 2019 kell 17 avatakse Mooste Veskiteatris Vana-Vo\u0303romaa elavat suitsusaunakultuuri kajastav fotona\u0308itus \u201eMo\u0303skmiso\u0303 luumino\u0303\u201c."}, {"text_idx": "#000003", "text": "Na\u0308ituse keskmes on suitsusaunatraditsioon kui elav vaimne kultuuripa\u0308rand, ta\u0308napa\u0308eva inimese suhe saunapa\u0308randiga ja selle edasi andmine ning kestmine ja\u0308reltulevate po\u0303lvede hulgas. Seeto\u0303ttu keskenduvadki aastatel 2018-2019 pildistatud fotod just suitsusaunakombestiku elujo\u0303ulisusele Vo\u0303rumaal ta\u0308nasel pa\u0308eval, kus saunakombestik on ja\u0308tkuvalt va\u0308ga oluline osa inimeste igapa\u0308evaelust."}, {"text_idx": "#000004", "text": "Na\u0308itus viib meid kaheku\u0308mne foto abil retkele mo\u0308o\u0308da suitsusaunaga seotud valitud tegevusi alates sauna ehitamisest kuni saunaga seotud to\u0308o\u0308deni (liha suitsutamine saunas). No\u0303nda na\u0308eb na\u0308itusel lisaks leili viskamisele, vihtlemisele ja saunatamisele endale ka suitsusauna ehitamiseks vajalike palkide metsast va\u0308ljavedu hobustega, sauna ja kerise ehitamist ja kerisekivide hooldamist, sauna ettevalmistamist ku\u0308tmiseks, vee ja puude toomist sauna, viha tegemist, talvel kuumast saunast ja\u0308a\u0308auku hu\u0308ppamist ja peale sauna puhkamist/hinge to\u0303mbamist."}, {"text_idx": "#000005", "text": "Fotograaf Andres Treiali so\u0303nul oli na\u0308ituse pildistamine va\u0308ljakutse nii loominguliselt kui ka tehniliselt. \u201ePildistada tuli tehnilises mo\u0303ttes ekstreemtingimustes. Saun oli ju ko\u0308etud... To\u0303si, no\u0303rgemalt kui harilikult, et vastu peaksid nii saunalised kui piltnik,\u201c kirjeldas Treial fotolavastuste tegemise tehnilisi tagamaid."}, {"text_idx": "#000007", "text": "Suur ja su\u0308damlik ta\u0308nu kuulub erilistele ja imelistele saunaomanikele ning saunalistele, kes fotograafi kampa vo\u0303tsid! Aitu\u0308ma ja pikka leili!"}]